Ǹdzóe bia. Dávid. Məkúd mádzō nâ: "Zambá á sə̄ kig !" Enyiŋ dzábán é nə hə ébɔ̌d zɛl, bə́ ngábɔ bə́bə̂ bə́ mam bə́ nə́ ángōndó; təge tɔ ai mod m̀bɔ́g yā ábə̄ bɔ́ ā bɔ m̀bəŋ. 2Ḿfág á nə́ á yób, Ǹtondôbə a lúmbú á bɔ́n bə́ Ádam bə́ nə́ nə́ á yen kámāná m̀bɔ́g á bələ́ óyəm, m̀bɔ́g yǎ ā dzə̄ŋ Zāmbá. 3Bə́sə̄ bə́ nə ǹdímán, bə́ nə̄ kíŋ á ḿbɔán ábé; təge tɔ ai m̀bɔ́g yǎ ā bɔ m̀bəŋ, təge tɔ ai m̀bɔ́g m̀bɔ́g. 4Yə báyə̄gan, bə́bɔ bə́ ábé bə́sə bá yā bə́ dzâ áyɔŋ dáma éyɔŋ bádí ḿbāŋála wabán, təge singi Ńtondôbə ! 5Ḿbɔ̄ hḿ bā bə́ ngadzə́m yǎ kám ai wɔ̌ŋ, amú Zāmbá á ngābə́ á ngām bəsósōō bə́ bod. 6Myǎmgbali afidí ḿbúbúá mod, hədá Ǹtondôbə a nə asɔbɔ́ díé. 7Zá ā lóm Ísraɛ̂l akodé á tíége á Síon ? Éyɔŋ Ǹtondôbə a dúgán sɔ́ ai miǹkóm yā áyɔŋ díé, Yákɔb hə á məfon, Ísraɛ̂l hə á miǹtag.